Szent István Király Zeneművészeti Szakközépiskola

és Alapfokú Művészetoktatási Intézmény
1145 Budapest, Columbus u. 11.
Szakközépiskolai

Házirendje

2009.
Preambulum

Szent István Király Zeneművészeti Szakközépiskola és Alapfokú Művészetoktatási Intézet (székhely: 1145 Budapest, Columbus u. 11.)

Jelen házirend az intézmény növendékeinek és tanárainak közös elhatározásából, az iskola igazgatójának előterjesztése alapján, a jogszabályi rendelkezések alapján (11/1994. MKM rendelet 30 §; KT 59 § 5. bek., 61 § 3. Bek., 64 § 3, 4. bek.), az egyetértési és véleményezési joggal rendelkezők nyilatkozataival megerősítve, született meg Budapesten, 2009. október 19-én.
A házirend célja:
Az intézmény házirendje helyi jogforrás, melynek célja olyan szabályok kialakítása, érvényesítése, amely törvényes működésünket az eredményes művészeti-közismereti nevelést, képzést s a kiegyensúlyozott közösségi életet biztosítja; egyúttal erkölcsi, tartalmi téren azoknak az 50 éves hagyományoknak kíván méltó örököse lenni, melyek a Szent István Gimnáziumban fél évszázada alapított zenekar szellemi-művészeti nevelését realizálják a 21. század zenepedagógiai területén.

Ennek érdekében:

· az intézmény használói ismerjék meg, s tartsák be a pedagógiai programunkban megfogalmazott célokat, normákat;

· a növendékek fegyelmezett, eredményes munkával, tanulással erősítsék iskolánk jó hírnevét;

· az iskolai élet minden területén mindenki tartsa tiszteletben a mások személyi, emberi jogait, testi épségét; vigyázzon az iskola épületére, különös tekintettel az igen drága hangszerek és hangtechnikai eszközök állapotára.

I. Általános rendelkezések

1.) A házirend az iskola belső életét szabályozza. Hatályos az iskola teljes területén, illetve szervezett iskolai rendezvényeken, koncerteken (iskolában ill. azon kívül rendezetteken egyaránt).

2.) A házirend egyaránt érvényes a növendékekre, tanárokra és az intézmény valamennyi dolgozójára.

3.) az intézmény növendékeire, tanárai, dolgozóira a házirenden kívül vonatkozik minden olyan iskolai belső szabályzat, ami rájuk egyébként is fennáll. Különösen érvényes az intézmény Pedagógiai programja, valamint Szervezeti és Működési Szabályzata.

4.) A házirend a jogszabályban meghatározott tanulói jogok és kötelességek gyakorlásáról, az iskola munkarendjéről, a tanórai és tanórán kívüli foglalkozásokról, az iskolai és a hozzátartozó helyiségek, területek használatáról hozza meg a helyi szabályokat.

5.) A jogszabályban lefektetett előírásokat a házirend csak a szükséges mértékben sorolja fel. Ugyanakkor az iskola valamennyi tanulójára, tanárára, dolgozójára a hatályos magyar jogrend valamennyi szabálya vonatkozik; különösen a többszörösen módosított 1993. LXXIX. Közoktatási törvény és a nevelési oktatási intézmények működéséről szóló 11/1994. MKM rendelet.

6.) A házirend megsértése esetén számonkérésnek, ill. fegyelmi eljárás lefolytatásának van helye, melynek részletes szabályait a jogszabályok tartalmazzák.
II. A tanulói jogok és kötelességek gyakorlása

Az intézmény tanulói teljes körű cselekvőképességgel rendelkező személyek, akik jognyilatkozatot tehetnek, és ezeket az iskolán belül cselekedeteik, nyilatkozataik tekintetében érvényesíthetik.

Csak az alábbi esetekben szükséges törvényes képviselőjük hozzájárulása, illetve jóváhagyása:

· ha a szülőre illetve a gondviselőre fizetési kötelezettség hárul,

· ha a tanulói jogviszony megszűnik, illetve szünetel,

· a tanítási időn kívüli programok (koncertek, nyári tihanyi tábor) alóli mentesítés esetén,

· ha a tanulmányi idő megrövidül.

1 A növendékek jogai
a) Az intézményünkben elkezdett tanulói tevékenység megkezdésétől a növendék joga, hogy:

· adottságainak és képességeinek megfelelő nevelésben és oktatásban részesüljön,

· személyiségét, emberi méltóságát, családi és magánélethez való jogát, vallási meggyőződését tiszteletben tartsák és védelmet biztosítsanak számára,

· kultúrált formában tájékozódjon tanulmányai előmenetelével, érdemjegyeivel, tanulmányi munkája értékelésével, iskolai élettel összefüggő kérdésekről,

· kérdéseire legkésőbb 10 napon belül érdemi választ kapjon,

· kérje, hogy azonos tanítási napon kettőnél több témazáró dolgozat írására ne kerüljön sor,

· dolgozatát két héten belül kiértékelve visszakapja,

· véleményt mondjon az iskola működésével, életével, pedagógusok, az iskola dolgozói munkájával kapcsolatos kérdésekben, de oly módon, hogy az nem sértheti mások emberi méltóságát,

· javaslatot tegyen az intézmény működésével kapcsolatosan diákokat érintő kérdésekben,

· részt vegyen az iskolai tanulóközösségek (osztályközösség, csoportos zenei foglalkozások, együttesek, felzárkóztató, emeltszintű csoportok, tanulószoba) foglalkozásain, az iskola által szervezett programokon, rendezvényeken, zenei koncerteken, versenyeken,

· a pedagógiai programban, ill. a kerettantervben, és érettségi vizsgaszabályzatban meghatározottak alapján válasszon a választható érettségi vizsgatantárgyak közül. 11. évfolyamtól elegendő jelentkező esetén – ha a tanuló emelt szintű vizsgát akar tenni-, emelt szintű vizsgára történő felkészítéséről az iskola gondoskodjék ill. más iskolák hasonló képzésében, helyezze el a tanulót;

· az érettségi vizsga előtt álló növendékek az érettségi szüneteket kizárólag a vizsgákra való felkészülésre használhassák

· joga van vallásának gyakorlásához, de oly módon, hogy azzal nem akadályozhatja az iskolai nevelőmunkát, valamint mások személyiségét, méltóságát,

· választhat, illetve megválasztható a diákönkormányzat tisztségviselőjének, a kerületi diákönkormányzatba képviselőnek, tisztségviselőnek, valamint minden egyéb tanulóközösségi tisztségre,

· rendszeres egészségügyi felügyeletben és ellátásban részesüljön,

· saját iskolai életével összefüggő kiadások mérsékléséhez szociális segélyt, támogatást kapjon, ha ezt családi helyzete indokolttá teszi, vitás ügyekben, problémás esetekben segítséget kérjen osztályfőnökétől, vagy az iskola igazgatóságától, valamint, hogy ezekre az ügyekre választ kapjon.

b) A beíratás napjától (tanulói jogviszony megkezdésekor) a tanuló(k) joga, hogy, (ha a beíratás napja és a tanév megkezdése között hosszabb idő telik el) információt kapjon az iskola működésével, és a vele foglalkozó pedagógusok munkájával összefüggő kérdésekkel kapcsolatban,

· megismerje az iskola pedagógiai programját, a helyi tanterv követelményeit,

· megismerje az iskola házirendjét,

· előzetes egyeztetés után (vagy az iskola igazgatójának engedélye alapján) társaival, vagy egyénileg használja az iskola létesítményeit, helyiségeit, felszerelését (könyvtár, gyakorló termek),

· hangszereket bérelhessen az intézmény által megszabott bérleti díj ellenében,

· bérleti díj mérsékléséhez is részesülhessen szociális támogatásban,

· egyéni ügyeivel tanáraihoz, osztályfőnökéhez, tanszakvezetőjéhez, igazgatójához forduljon.

2. A tanulói jogok érvényesítése az iskolában
2. 1. A tanuló egyéni érdeksérelme esetén írásban panaszt nyújthat be 

felülvizsgálat céljából. A Felülvizsgálati Kérelembe le kell írnia a panasz lényegét tényekkel, adatokkal alátámasztva.

a) A panasz kivizsgálására a szülői közösség, az iskolavezetés és az osztályfőnök jogosult.

b) A panasz érdemi elbírálására, orvoslására, a benyújtástól számított 10 napon belül az igazgató köteles intézkedni, (mint munkáltató, vagy pedig mint intézményvezető) s arról írásban kell értesítenie a tanulót.

2. 2. Jogszabálysértés esetén a tanuló, vagy a törvényes képviselője Törvényességi Kérelmet adhat be az igazgatóhoz, melynek elbírálása az iskolafenntartó hatásköre.

2. 3. A tanuló minden egyéb, az iskolai élettel kapcsolatos érdeksérelmi ügyben az iskola diákönkormányzatához fordulhat, melynek intézési módját és rendjét a diákönkormányzati SZMSZ tartalmazza.

2. 4. Az igazgató bűncselekmény gyanúja esetén köteles feljelentést tenni, bárhonnan kap információt az iskola ügyeivel kapcsolatban.

2. 5. A teljes bizonyossághoz való jog elve alapján a tanuló javára kell dönteni az iskola és a diák közötti jogvita esetén, ha a tényállás nem teljesen megnyugtatóan tisztázható.

3. A tanulók kötelessége
A tanuló kötelessége, hogy 

· A tanuló ismerje meg iskolánk múltját, ápolja hagyományait, hírnevének öregbítésén dolgozzon tanáraival együtt.

· A tanuló tanáraival, dolgozóival és az iskolában megforduló felnőttekkel szemben tanúsítson udvarias, előzékeny magatartást 
· úgy éljen jogaival, hogy azzal mások és az iskola közösségeinek érdekeit ne sértse, valamint mást ne akadályozzon jogainak gyakorlásában,

· tanuljon és gyakoroljon szorgalmasan, és képességeinek megfelelő eredményt érjen el mind zenei-, mind közismereti tanulmányaiban,

· figyelmesen, fegyelmezetten és tevékenyen vegyen részt a tanítási órákon, egyéni és csoportos zenei foglalkozásokon, koncerteken,

· a délutáni zenei foglalkozások közötti szüneteket használja ki a könyvtárban olvasásra, tanulószobai foglalkozásra, felzárkóztatásra, korrepetálásra ill. gyakorlásra a kiadott engedélyek szerint,

· a tanítási órákhoz, zenei foglalkozásokhoz szükséges taneszközöket, felszerelését, hangszerét mindig hozza magával, a tanulmányaihoz szükséges eszközökön kívül minden olyan eszközt, mely az oktató munkát zavarja az iskolába ne hozzon,

· mobil telefonokat a tanítási órák alatt ki kell kapcsolni,
· Az iskola munkahely, ezért a diákok megjelenése ennek megfelelő legyen: tiszta, rendes, egyszerű és természetes, a divat szélsőségeit, a feltűnést kerülő. (A haj extrém festése, nyírása, a köröm és arc kirívó festése, a test tetoválása, a – szárában vagy derekában – túl rövid nadrág, szoknya, top, piercing, a feltűnő ékszerek, fiúk esetében a fülbevaló nem iskolába való.)

· Koncertöltözet: Fiúknak: sötét öltöny, fehér ing, nyakkendő, fekete zokni és alkalmi cipő. Lányoknak: hosszú fekete szoknya, fehér/fekete felső, fekete alkalmi cipő.

· jelentős értéktárgyait, nagyobb összegű pénzt adja át osztályfőnökének, vagy zárt borítékban helyezze el a pénztárban a tanítás ideje alatt, s ott tarthatja amíg a pénztár nyitva van,

· ismerje meg, és minden az iskola által szervezett programon tartsa be a házirend előírásait,

· a gyakorlási időt használja ki; köteles jelenteni, ha gyakorlási idejét bármely ok miatt nem igényli, hogy így lehetősége legyen más növendéknek a gyakorlóterem használatára,

· vigyázzon az iskola épületére, termeire, felszerelésére, berendezésére, hangszereire, azokat előírásszerűen kezelje, az általa okozott kárt térítse meg (a termekben lévő zongorákat, pianínókat a termekben is kifüggesztett igazgatói rendelkezés értelmében kizárólag a zeneórákon és gyakorlások alkalmával lehet használni!),

· óvja a maga és társai egészségét, testi épségét, tartsa be a balesetvédelmi, munkavédelmi, tűzrendészeti szabályokat,

· azonnal jelentse a másokat veszélyeztető állapotot és a baleseteket,

· a fiatal szervezetre különösen káros hatású dohányzás, szeszes ital és kábító hatású szerek fogyasztása tilos. (A dohányzás, szemetelés tilos az iskola épülete körül és a mellékutcákban, amely a zuglói polgárok lakóhelyeinek tisztaságát, esztétikumát is sérti.)

III. Az iskola munkarendje

1. Az iskola épülete tanítási időben hétfőtől-péntekig 7 órától 21 óráig tart nyitva. A gyakorlás 2030 óráig lehetséges. Szombaton és vasárnap az esetleges pótlandó zeneórák, próbák, koncertek, rendezvények, mesterkurzusok, hangfelvételek alkalmával az iskola igazgatója által engedélyezett időpontban. Munkaszüneti napokon, szünidőben az igazgató által kijelölt időpontokon, ügyeleti renden kívül az épület zárva van. A szokásos nyitvatartási rendtől való eltérésre kizárólag az iskola igazgatója adhat írásbeli engedélyt eseti (írásban beadott) kérelem alapján.

2. A tanulóknak tanítás előtt 10 perccel a tanítás helyére meg kell érkezni.

3. 5 perccel a tanítás megkezdése előtt (9 óra) (lásd 7. pontban rögzített gyakorlási rend!), az akkor érkező tanulók ellenőrző könyvüket kötelesek az ügyeletes tanárnak átadni, aki a portán elhelyezett füzetbe bejegyzi a késést. 
4. A délutáni zeneórákra 10 perccel korábban kell érkezni.

5. A zenekari próbák és koncertek előtt az igazgató és zenei helyettese által meghatározott próbarend szerint kötelező a megjelenés az intézetben illetve a helyszínen.

6. A tanítás előtti gyülekezés helye: az osztályokban, hangtechnikai stúdiókban, testnevelés órák előtt az öltözőben; a próbák, koncertek előtt a kijelölt termekben történik.

7. Reggel 7-9 óráig a gyakorlási rend alapján minden tanuló gyakorolhat. (Azokra az osztályokra ill. tanulói csoportokra nem vonatkozik, melyek az órarend alapján 8 órakor tanítási órán vesznek részt).

8. Az iskolában a csengetési rend az alábbi:

A délelőtti közismereti órák idején:

-1. óra 725 órától
845 óráig
15 perc szünet
0. óra 800órától
845 óráig
15 perc szünet

1. óra
900 órától
945 óráig
10 perc szünet

2. óra
955 órától
1040 óráig
10 perc szünet

3. óra
1050 órától
1135 óráig
15 perc szünet

4. óra
1150 órától
1235 óráig
15 perc szünet

5. óra
1250 órától
1335 óráig
10 perc szünet

6. óra
1345 órától
1430 óráig

A délutáni órák 1230 órától 2030 percig tanszakonként változnak, szakképzés esetén 800 órától 2030 percig.
Az együttesek próbái: a tanév elején kiadott órarend szerint.

9. A tanítási órák ideje: 45 perc

Kivételt képeznek: a zeneórák a kiadott órarend és tanterv alapján.

10. Az óraközi szüneteket a tanulók az ügyeletes tanárok utasításai szerint az aulában, a folyosókon illetve az osztálytermekben tölthetik, (a tavaszi, őszi időszakban az udvaron) a kultúrált magatartás szabályait megtartva, ügyelve saját és társaik épségére. 

 Az iskola épületét szünetekben sem hagyhatják el!

11. A tanítási óra előtt a tanulóknak az osztályterembe kell menniük, és ott fegyelmezetten kell várniuk a tanárt. 

12. Az osztályterembe belépő tanárt, vendéget felállással kell köszönteni, a hetes óra eleji jelentését állva, fegyelmezetten végig kell hallgatni.
13. A tanórán a tanuló köteles a tanár oktatási folyamattal kapcsolatos utasításainak megfelelően tevékenykedni.

14. Az óra megkezdése után érkező tanuló késését az osztálynaplóba a tanár köteles bejegyezni. A késések idejének összeadásával 45 (zenei órák tekintetében 30, illetve 60) percenként 1 igazolatlan óra jár.
15. A tanítási órákon a tanuló köteles

· felszerelését, füzeteit, könyveit, kottáit, hangszerét előkészíteni,

· tanórán figyelni,

· képességeinek megfelelően aktívan részt venni a munkában.

16. Az iskolai érdemjegyek, tájékoztatások, közlések céljára rendszeresített ellenőrző könyvet a tanuló köteles naponta magával hozni és vezetni. Az ellenőrző könyvet a tanulók délutáni zenei órákon is kötelesek vezetni.
A tanuló köteles a nevelői bejegyzéseket, s egyéb közléseket 1 napon belül otthon szüleivel aláíratni. Vidéki tanulók esetében a legközelebbi hazamenetelkor.

17. Egy tanítási napon az osztályközösség csak két témazáró dolgozatot írhat, melynek időpontját a tanár köteles úgy bejelenteni a tanulóknak, hogy elegendő idejük legyen a felkészülésre (figyelembe véve az éves munkatervben rögzített koncerteket, zenei vizsgákat ill. az iskola igazgatójának személyes indoklását a növendékek zenei-szakmai képzéséhez fontos koncert esetén).

18. Az iskolában tanulói felelősökként működnek a hetesek. A hetesek megbízatása egy-egy hétre szól, az osztályfőnökök kijelölése alapján. A hetesek nevét az osztálynaplóban fel kell tüntetni.

A hetesek feladataikat a tanítási idő előtt 10 perccel kezdik meg. 

A hetesek feladatai az alábbiak:

· gondoskodnak a tanterem előkészítéséről a tanórákra (tábla, kréta, stb.)

· a szünetben a termet kiszellőztetik,

· az óra kezdetén a nevelő megérkezéséig felügyelnek az osztály rendjére,

· az órát tartó nevelőnek az óra elején jelentik a jelenlévők létszámát és a hiányzó tanulók nevét,

· ha az órát tartó nevelő a becsengetés után 5 perccel nem érkezik meg, jelentik az igazgatóságnak,

· óra végén az utolsó órát tartó tanár felügyelete mellett gondoskodnak az osztály rendjéről, tisztaságáról (letörlik a táblát, bezárják az ablakokat, leoltják a villanyt, összeszedetik a szemetet, a tanítás végén felrakatják társaikkal a padokra a székeket, stb.),

· az utolsó délutáni órát követően egyéni oktatás esetén a tanuló, csoportos oktatás, zenekari próba esetén a megbízott tanuló gondoskodik a terem rendjéről, tisztaságáról az órát tartó zenetanár felügyelete alatt.

19. A tanítási időn túl a zenetermeket a tanulók a kiadott gyakorlási rend szerint vehetik igénybe. A gyakorlási rendtől az év elején leadott igények alapján a DÖK javaslatára a zenei igazgatóhelyettes dönt. Abban az esetben, ha tanuló, a számára kijelölt gyakorlótermet nem; vagy nem a megfelelő módon veszi igénybe, a gyakorló terem használatától eltiltható. Késés esetén, annak 16 percétől a gyakorló más jelentkező diáknak átadható.
20. Tanköteles korú tanuló a közismereti tanítás befejezése előtt nem hagyhatja el az iskolát, kivéve, ha szülője/ gondviselője írásban kéri az osztályfőnöktől a távozásra az engedélyt. Rendkívüli esetben – szülői kérés hiányában – az iskola elhagyását csak az iskola igazgatója vagy helyettesei engedélyezhetik.
IV. A tanulók jutalmazása
1. Azt a tanulót, aki példamutató magatartást tanúsít, vagy képességeihez mérten folyamatosan jó tanulmányi eredményt ér el, vagy az osztálya, illetve az iskola érdekében közösségi munkát végez, vagy iskolai, illetve iskolán kívüli versenyeken, vetélkedőkön vesz részt, vagy bármely más módon hozzájárul az iskola hírnevének megőrzéséhez és növeléséhez az iskola jutalomban részesíti

2. Az iskolai jutalmazás történhet írásban és szóban. A dicséretet a földszinti hirdetőtáblán nyilvánosságra hozzuk.

3. Az iskolai jutalmazás formái:

· szaktanári dicséret

· osztályfőnöki dicséret

· általános dicséret

· igazgatóhelyettesi dicséret

· igazgatói dicséret

· nevelőtestületi dicséret

· tanszaki dicséret

· a rézfúvós tanszak tanárai és növendékei szavazata alapján Vándorgyűrűt adományoz az évente megrendezésre kerülő Háziverseny győztesének

· Kiváló növendék cím (jelvény) adható minden tanév végén a növendéklétszám 5%-áig. Ezt a jutalmat a szaktanárok javaslatára a Tanszakvezetők ítélik oda, átadása év végén az utolsó koncerten történik.

4. A tanuló kiemelkedő teljesítményét tanév végén be kell jegyezni a bizonyítványba. Az iskolai szinten elismert, kiemelkedő teljesítményt pedig igazgatói és nevelőtestületi dicséret mellett oklevéllel és tárgyjutalommal ismeri el az intézmény.
V. A tanulók büntetése

1. Azt a tanulót, aki tanulmányi kötelességeit folyamatosan nem teljesíti, a tanulói házirend előírásait megszegi, igazolatlanul mulaszt, vagy bármely módon árt az iskola jó hírnevének, büntetésben kell részesíteni.

2. Az iskolai büntetés formái:

· szaktanári figyelmeztetés
· osztályfőnöki figyelmeztetés, szóban vagy írásban,

· osztályfőnöki intés,

· osztályfőnöki megrovás
· tanszakvezetői intés, vagy megrovás
· igazgatói figyelmeztetés, szóban vagy írásban,

· igazgatói intés, 
· igazgatói megrovás, 
· nevelőtestületi figyelmeztetés,
· nevelőtestületi intés,
· nevelőtestületi megrovás.
3. Az iskolai büntetések kiszabásakor a fokozatosság elve érvényesül, amelytől indokolt esetben a vétség súlyától függően el lehet térni.
4. Ha a tanuló kötelességét súlyosan megszegi, vele szemben fegyelmi eljárás indítható. A fegyelmi eljárást a Közoktatási Törvény 76 §-a alapján kell lebonyolítani.

A fegyelmi eljárás előtt megelőző egyeztető eljárást kell lefolytatni, ha azt az iskolai szülői szervezet, vagy az iskolai diákönkormányzat kezdeményezi.

Az eljárás lefolytatására akkor van lehetőség, ha azzal a kötelességszegő (kiskorú esetén a szülő) egyetért.

Az egyezető eljárás szabályait a Kt. 76. §-a a R. 32-33. §-a, valamint 5. számú melléklete határozza meg.

A kiszabható fegyelmi büntetések fokozatai:

· szigorú megrovás

· kedvezmények, juttatások csökkentése, illetve megvonása,

· áthelyezés más osztályba, tanulócsoportba, vagy iskolába,

· kizárás az iskolából (nem tanköteles korú diák esetén) mind a közismereti, mind a zenei oktatás vonatkozásában.

Súlyos jogellenes tevékenység - a 18. életévüket betöltött, és már nem tanköteles tanulók – esetén el kell tekinteni a fegyelmi fokozatok betartásától, s a tanulót azonnal ki kell zárni az iskolából, vagy a büntetésről a tantestület dönt.
Ezek az esetek a következők lehetnek:

· súlyos agresszivitás mással szemben,

· alkohol, drog fogyasztás,

· társadalomellenes, közösségellenes cselekedetek,

A fegyelmi büntetést az iskola igazgatója ismerteti a tanulókkal és a szülői szervezet vezetőivel, a diákönkormányzattal.

A fegyelmi büntetést kiszabó határozat ellen a tanuló fellebbezéssel élhet melynek során írásban kérelmet nyújthat be az iskola fenntartójához egyéni érdeksérelemre, illetve törvényességi kifogásokra alapozva. (Felülvizsgálati kérelem, Törvényességi kérelem)

5. A tanuló iskolai tanulmányai folytatása során okozott – gondatlan, vagy szándékos – károkozása esetén a Ptk. szabályai szerint kártérítésre kötelezhető. A kártérítés mértékét a károkozás körülményeinek kivizsgálása alapján az iskola igazgatója határozza meg, amely nem haladhatja meg

· gondatlan károkozás esetén a károkozás napján érvényes kötelező legkisebb munkabér egyhavi összegének 50%-át,

· szándékos károkozás esetén a károkozás napján érvényes kötelező legkisebb munkabér egy havi összegét.

Az iskola jellegéből következően, hangszerek elvesztése ill. rongálása esetén a Hangszerkölcsönzési szerződésben foglaltak a kártérítés irányadói.

VI. A magatartás és a szorgalom minősítése

Magatartás:

Példás (5) a tanuló magatartása, ha – életkorának megfelelően – iskolai és iskolán kívüli viselkedésével, munkájával kitűnik, és társainak követendő példát mutat. Az iskolai Házirendet betartja, viselkedése kulturált, udvarias. Társaival és a felnőttekkel segítőkész.

Nem lehet példás a magatartása annak a tanulónak, akinek:

a. 1-nél több írásbeli (osztályfőnöki) figyelmeztetése van;

b. igazgatói figyelmeztetése van;

c. 2-4-nél több igazolatlan órája van;

d. viselkedése ellen sorozatosan kifogás merül fel;

e. magatartása ellen, akár egy tanár is megalapozott kifogást emel.

Jó (4) a tanuló magatartása, ha – életkorának megfelelően – iskolai és iskolán kívüli viselkedése, munkája általában kifogástalan, a legfontosabb iskolai rendszabályokat betartja, viselkedése kulturált, udvarias.

Nem lehet jó a magatartása annak, akinek:

a) 2-nél több írásbeli figyelmeztetése (osztályfőnöki) van;

b) több igazgatói figyelmeztetése van;

c) 5–7-nél több igazolatlan órája van;

d) magatartása, viselkedése ellen több tanár is kifogást emel.

Változó (3) a tanuló magatartása, ha viselkedésével szemben rendszeresen kifogás merül fel, a Házirend ellen ismétlődően vagy súlyosan vét, rendszeretete ingadozó, felelősségérzete kialakulatlan, magatartása meggondolatlan, ugyanakkor igyekezet is tapasztalható nála a hibák kijavítására.

Nem lehet változó a magatartása annak, akinek:

a) 15-nél több igazolatlan órája van;

b) több igazgatói vagy nevelőtestületi büntetése van.

Rossz (2) a tanuló magatartása, ha hanyag munkával, fegyelmezetlen viselkedésével az osztályközösség munkáját súlyosan akadályozza, társainak általában rossz példát mutat, emberi megnyilvánulásai felelőtlenek, durva, agresszív.

Szorgalom:

Példás (5) a tanuló szorgalma, ha tanulmányi munkájában igényes, rendszeresen megbízható és pontos, a tanítási órákra való felkészülésében, otthoni munkájában – képességeihez és körülményeihez mérten – törekvést, odaadást tanúsít.

Jó (4) a tanuló szorgalma, ha iskolai és otthoni munkáját elvégzi, vállalt kötelezettségeit teljesíti.

Változó (3) a tanuló szorgalma, ha iskola és otthoni munkájában csak időnként tanúsít törekvést, kötelességeit csak ismételt figyelmeztetés után teljesíti, a munkában való részvétele figyelmetlen, pontatlan.
Hanyag (2) a tanuló szorgalma, ha tanulmányi munkájában megbízhatatlan, kötelességét rendszeresen elmulasztja.
VII. A tanulói hiányzás igazolása

a) A tanulóknak a tanóráról, vagy tanórán kívüli foglalkozásról (pl.: koncertről, zenei versenyekről történő) hiányzását szülői, vagy orvosi igazolással kell igazolni

b) A szülő egy évben legfeljebb három tanítási napot igazolhat. Különleges kikérő estén (3 napnál hosszabb): egy héttel az esedékes időpont előtt az iskola igazgatójától kell az engedélyt írásban kérni. A hiányzásról szóló szülői igazolást a tanuló ellenőrző könyvébe kell beírni.

c) A szülőnek a betegség, vagy más rendkívüli ok miatt történő hiányzás első napján értesítenie kell a tanuló osztályfőnökét, az együttesek vezetőit, illetve a zenetanárokat.

d) Főtárgyi vizsga előtt félévenként (hétfő kivételével) a tanuló 1 tanítási napot hiányozhat igazoltan. Ez minden főtárgy esetében egy alkalmat jelent.

e) A meghallgatások-, szolfézs beszámolók, tanszaki koncertek és a kötelező zongora vizsga előtt a tanuló nem kaphat szabadnapot.

f) A tanulóknak a szülői, vagy az orvosi igazolást az osztályfőnöknek, zenetanároknak, együttesek vezetőinek kell bemutatniuk, legkésőbb a mulasztást követő első osztályfőnöki órán.

g) Az iskola orvosa által végzett vizsgálat után azonnal vissza kell menni az osztályba.

h) Gépjárművezető tanfolyammal kapcsolatban az iskola csak a vizsgán való részvétel idejét tekinti igazolt hiányzásnak.

i) Igazolásaikat a párhuzamos képzésben résztvevő tanulók az osztályfőnökeiknek, a szakképzésben résztvevő tanulók, a titkárságon kötelesek leadni, a mulasztást követő első munkanapon.

j) Az engedélyezett távollét alatti tanulmányi elmaradást a tanulónak pótolnia kell a tanár(ok) által megszabott határidőn belül.

k) Az igazolt és igazolatlan hiányzások mértéke nem haladhatja meg a Közoktatási Törvényben foglaltakat (együttesen maximum 250, igazolatlan hiányzás esetén 30 óra), ha a hiányzás mértéke a művészeti képzés esetében az elméleti tanítási órák 20%-át illetve, ha egy tantárgyból a hiányzás a tanítási órák 20%-át meghaladja a tanuló nem osztályozható. Ugyanakkor a nevelőtestület dönthet egyéni elbírálás alapján, hogy a tanuló osztályozó vizsgát tegyen. Amennyiben ezt a növendék nem fogadja el, az évfolyamot meg kell ismételje.

Az alapfokú művészeti oktatásban kizárja magát az a tanuló, aki a zenei órák egyharmadáról igazoltan vagy igazolatlanul távol marad.

l) A közismereti és művészeti oktatás alatti hiányzásokat együttesen vesszük figyelembe.
m) Az iskola tanórai foglalkozások mellett művész-képzési jellegéből következően tanórán kívüli foglalkozásokat (koncertek, zenei versenyek, mesterkurzusok, stb.) is rendez. A tanórán kívüli foglalkozásokról való eltávozásra, valamint az igazolt és igazolatlan távollétre a tanórákra vonatkozó szabályokat alkalmazzuk.
VIII. A tanórán kívüli tevékenység rendje

1. Az iskola a tanórai foglalkozások mellett művész-képzési jellegéből következően tanórán kívüli foglalkozásokat is rendez.

2. A tanórán kívüli foglalkozások, a tanulószobai foglalkozás (hétfőtől-péntekig 1430-1630 között) a hangkultúra tantárgyhoz kapcsolódó hangfelvételek, zenei mozgóképkultúra szakkör, sportkör, könyvtár, tanulmányi kirándulás, múzeum, színház-, koncert-, operalátogatások, iskolai rendezvények (gólyabál, szalagavató-bál, „Istvános-nap”) a koncerteket megelőző próbák (zenekarok, énekkarok), növendékkoncertek, Filharmóniai koncertsorozat, egyéb fővárosi, kerületi, külföldi- és vidéki koncertek.

2/a A tanulószobai foglalkozásokon azok a tanulók vesznek részt, akik délután zenei óráik közti időben közismereti óráikra készülnek. Ezért a foglalkozásokon való részvételi idejük (óra ill. nap) állandó és változó zenei foglalkozásaik függvényében alakul.

3. Minden, a 2. pontban részletezett foglalkozás csak pedagógusi részvétellel szervezhető és bonyolítható.

4. A zenei és hangkultúra képzéshez kapcsolódó foglalkozásokon való részvétel kötelező. A választható foglalkozásokon való részvétel, amennyiben év elején a tanuló jelentkezett szintén kötelező.
5. A tanórán kívüli foglalkozások, időpontjuk az iskola éves munkaterve alapján, meghatározott rend szerint szervezi az iskolavezetés (közismereti tárgyak esetében az igazgatóhelyettes, zenei foglalkozásokat az iskola igazgatója).

6. A tanórán kívüli foglalkozásokról való eltávozásra, valamint az igazolt és igazolatlan távollétre a tanórákra vonatkozó szabályokat alkalmazzuk.

7. A tanulók csak pedagógusi felügyelettel vehetnek részt e foglalkozásokon.

8. A zenekari próbák rendje: az éves munkatervben foglaltak szerint.

A koncertek, előadások rendje: az éves munkatervben foglaltak szerint.

A hangfelvételek rendje: az éves munkatervben foglaltak szerint.

9. Tanítási órán kívüli számítógép-használat szabályai:

· a gépeket csak tanári felügyelet mellett lehet használni,

· a gépeket elsősorban tanulmányi célra lehet igénybe venni.

IX. Az intézmény helyiségeinek, területeinek használata

1. Az iskola tanulóinak, dolgozóinak joga, hogy az intézmény valamennyi helyiségét, létesítményét rendeltetésszerűen használja.

2. Az alábbi szaktermek használatához szaktanár, vagy felelős engedélye szükséges:

· hangversenytermek, kamaratermek, gyakorlók,

· kémiai labor,

· könyvtár,

· kottatár,

· stúdiók,

· informatika terem

· testnevelési és sportfoglalkozások tartása.

3. A tantermeket és az egyéb termeket, helyiségeket mindenki köteles rendeltetésszerűen, balesetmentesen használni, fokozottan ügyelve a rendre, tisztaságra.

4. Gyakorlás, zeneórák, próbák idején a termek ablakait zárva kell tartani.

5. Vagyonvédelmi okokból az iskola helyiségeit, tantermeit az utolsó óra, foglalkozás után kulccsal be kell zárni.

6. A szaktermeket és egyéb helyiségeket minden eltávozás után be kell zárni.

7. A bezárt termek kulcsát az épület portájára kell leadni, melynek tényét a kulcsátadó-átvevő füzetben rögzíteni kell.
8. A hangszerek védelme érdekében a redőnyöket időjárástól függően le kell ereszteni.

9. A tantermekbe és gyakorlótermekbe, kamara- és hangversenytermekbe ételt, italt bevinni és fogyasztani nem lehet. Étkezni kizárólag az aulában illetve ebédelni az ebédlőben lehet.

10. Az intézmény helyiségei, az igazgató előzetes írásbeli engedélye alapján bérbe adható. A bérleti szerződésben meg kell határozni a rendeltetésszerű használat rendjét és idejét.

11. Az iskolában dohányzás céljára kijelölt helyiséget kizárólag a tanárok és az iskola dolgozói használhatják. Az iskola növendékei a 18. életévük betöltése után sem dohányozhatnak az iskola épületén belül.
12. A stúdiók és hangtechnikai tevékenységek rendje
a) Oktató-stúdió (222. sz. terem)

A stúdió rendeltetése:

· a hangkultúra tárgy oktatása

· növendék hangversenyekről hangfelvételek készítése

· felvétel meghallgatások

A stúdió rendjéért a hangkultúra tárgy tanára az alábbiakra kiterjedően egy személyben felelős:

· valamennyi készülék rendeltetésszerű használata,

· a készülékek folyamatos műszaki ellenőrzése, a tapasztalt hibák kijavítása vagy kijavíttatása,

· a színvonalas oktatómunka érdekében a technikai rendszer folyamatos műszaki fejlesztése,

· a napi oktatómunka végeztével a rendszer alap-konfigurációba történő visszaállítása, a készülékek letakarása,

· az eszközök védelme, folyamatos leltárellenőrzése, a helyiség zárása,

· a helyiség általános rendje, tisztasága,

· az egészségvédelmi és tűzvédelmi előírások betartása.

b) Nagytermi technikai helyiség (stúdió)

A stúdió rendeltetése:

· a hangkultúra tárgy oktatása

· iskolai- és külső rendezvények hang- és videotechnikai feladatainak

ellátása

· hangfelvételek készítése 

· hang- és videotechnikai utómunkák lebonyolítása.

A stúdió rendjéért a stúdió vezetője az alábbiakra kiterjedően egy személyben felelős

· valamennyi készülék rendeltetésszerű használata, 1./
· a készülékek folyamatos műszaki ellenőrzése, a tapasztalt hibák kijavítása vagy kijavíttatása,

· a színvonalas oktató-, valamint hang- és videotechnikai tevékenység érdekében a technikai rendszer folyamatos műszaki fejlesztése, a hangkultúra tanárral történő konzultáció alapján,

· a munkák végeztével a rendszer alap-konfigurációba történő visszaállítása, a készülékek takarása, 2./
· az eszközök védelme, folyamatos leltárellenőrzése, a helyiség zárása,

· a helyiség általános rendje, tisztasága,

· a helyiség technikai jellegű foglaltságának folyamatos nyomon követése,3./
· az egészségvédelmi és tűzvédelmi előírások betartása.4./ 

c) A tevékenységek megrendelése, lebonyolítása
A stúdiókban hang- és videotechnikai tevékenységeket rendelhetnek:
· iskolánk zenetanárai

· igazgatói engedély birtokában iskolánk jelenlegi vagy volt növendékei

· gyakorló felvételeket a hangkultúra tanára

· a szervezési területen keresztül külső megrendelők.

Valamennyi munka megrendelése a korábbi igazgatói utasítás értelmében a tárgynap előtt két héttel, vagy azt megelőzően történjen.

A produkciókban technikusként közreműködő tanulóink beosztását ki kell függeszteni, (vagy a számítógéprendszeren közölni), hogy időbeosztásukat időben megtervezhessék.

Egészségvédelmi okokból, valamint a biztonságos és gördülékeny lebonyolítás érdekében valamennyi tevékenységhez minimálisan két tanuló osztandó be, s ha a munka jellege ezt megengedi, akkor egyikük tanulmányi céllal vehet részt a munkákban. Az átlagosnál várhatóan összetettebb tevékenység esetén a beosztottak száma ennek arányában növelhető. Sok színpadi mikrofon használatakor pódium-ügyeletes beosztása is szükséges, részben a mikrofonok védelme, részben a gyors átrendezések érdekében.

A technikai helyiségben kizárólag az oda beosztottak tartózkodhatnak.

Bekapcsolt készülékek esetén a technikai helyiség csak nagyon rövid időre (maximum 3-4 percre) hagyható felügyelet nélkül. Az előre beállított, kezelőnélküli üzembiztonsági okokból megengedhetetlen.

A hangkultúra szaktanár a porta felé tanévenként, majd a tanév során, szükség esetén frissítve írásban közli mindazok nevét, akik 22.-23. sz. kulcsok felvételére bármikor jogosultak. A névsor kizárólag az arra érdemes, szakmai és emberi szempontból megbízható jelenlegi és volt tanulóink nevét tartalmazhatja.

A megrendeléseket úgy kell elfogadni, hogy azok lehetőleg ne vonják el tanulóinkat a tanítási órákon való részvételtől. Amennyiben egy munka elvégzése mégis tanulóink tanórák alatti technikai közreműködését igényli, akkor az ezzel kapcsolatos hiányzás-igazolás adminisztratív lebonyolítása belső megrendelésnél a megrendelő, külsőnél a megrendelést elfogadó feladata.

A belső megrendeléseknek lehetőség szerint, a külső megrendeléseknek pedig feltétlenül tartalmazniuk kell a szükséges hang- és videotechnikai igényeket. 

Összetettebb külsős rendezvények (szalagavatók, karácsonyi ünnepségek) esetén az első próba előtt a megrendelő a stúdióban dolgozóknak köteles átadni egy olyan részletes és áttekinthető forgatókönyvet, mely alapján a szükséges technikai műveletek lebonyolíthatók. Erre a kötelezettségre a külső megrendelők figyelmét a rendelés elfogadásakor fel kell hívni. 

Külső gyermekszereplők esetén - a koncerteket kivéve - a megrendelő a megrendeléskor köteles megnevezni azt az általa delegált személyt (pedagógust), aki a pódiumon egy személyben felelős hangtechnikai eszközeink és hangszereink védelméért, rendeltetésszerű használatáért. 

Olyan külső megrendelések, melyek nem az iskola hangtechnikai eszközeivel és tanulóinak közreműködésével készülnek, a korábbi gyakorlatnak megfelelően az orvosi szobába vagy magába a nagyterembe telepített készülékekkel valósíthatók meg. Ilyen esetekben gondosan kell ügyelni arra, hogy az idegen készülékekkel saját eszközeink (pl. mikrofonállványaink) még átmenetileg sem keveredjenek. Ilyen jellegű megrendelések esetén – különösen idegen személyek által történő munkavégzésre – technikai helyiségeink nem adhatók ki.

Zenei felvételek (pl. hanglemezek) esetén a külső megrendelővel a szerződés oly módon is megköthető, hogy zenei rendezőt és rögzítő eszközt (célszerűen a rendező gépét) a megrendelő biztosít, míg a további technikai felszerelésről és a hangtechnikusról az iskola gondoskodik.

d) A házon kívül végzett hangtechnikai tevékenységek

A házon kívül végzett hangtechnikai tevékenységek rendszerét - a felmerült igények felmérése és tisztázása után - gondosan meg kell tervezni. A kiszállítandó készülékek listáját ennek megfelelően kell összeállítani, a megfelelő tartalékolással együtt.

A kiszállított készülékekről pontos nyilvántartást kell készíteni, és mind a ki-, mind a behozatalt a portával igazoltatni kell.

A berendezések sérülésmentes szállítása megfelelő védő-csomagolással biztosítandó.

Mivel a külső helyszíneken a bizonytalan védőföldelési rendszerek és az egyéb körülmények (pl. kőpadló) miatt az áramütéses balesetek valószínűsége nagyobb, a készülékek használatakor körültekintően kell eljárni, így a készülékek telepítési helyén szigetelő szőnyeg elhelyezése is indokolt.

A külső helyszínekre vonatkozó megrendelések elfogadásakor figyelembe veendő, hogy e munkák a készülékparkot fokozottan veszik igénybe.

Értelmező megjegyzések:

1. A készülékek rendeltetésszerű használatának főbb kritériumai:

· a munkák rendszertechnikai megtervezésekor a készülékek minimális igénybevételére törekedjünk, 

· egyszerű hangosítási feladatok ellátásakor lehetőleg kerüljük a technikai helyiség értékes eszközparkjának (DDA keverőasztal, Genelec hangszórók) fölösleges igénybevételét, s ezeket hordozható eszközökkel váltsuk ki,

· a technikai helyiségben mindenkor csak a feladat teljesítéséhez szükséges készülékek legyenek bekapcsolt állapotban,

· a készülékek be- és kikapcsolása magán a készüléken, egyedileg történjen és ne a főkapcsolóval,

· a bekapcsolási sorrendben a hangszórók legyenek az utolsók, míg kikapcsoláskor az elsők,

· a technikai helyiségekben kizárólag a megrendelt feladatok végezhetők, s különösen is tiltottak a számítógépes játékok és magán természetű videózások.

2. Az alapkonfiguráció a következőkre terjedjen ki:

· a keverőasztal valamennyi kezelőszervének alapállása,

· a mikrofonbeadók és DDA mikrofonbemenetei közötti kiosztás a fali csatlakozótáblán,

· a DDA teljes be- és kimeneti konfigurációja az asztal hátoldali csatlakozóinál,

· a hangszórók csatlakoztatása a teremben

3. A foglaltságok megtervezésénél különösen is fontos a produkciók közötti fel- és leszerelési idők biztosítása, mert a készülékek védelmének és a balesetmentes tevékenységnek ez is egyik feltétele. Adott esetben „átmenő” szerelések is biztosíthatók, pl. egy reggeli produkcióhoz a megelőző esti felszereléssel. 

A foglaltságok tervezésénél az iskolában folyó zene- és hangkultúra oktatási feladatokat előnyben kell részesíteni.

4./ A stúdiókban folyó tevékenységek egészségvédelmi szabályai többek között megtalálhatók az iskola "Hangtechnikai ismeretek" c. tankönyvének I. fejezetében.

X. A tanulók szociális jogosultsága

1. Az iskolával tanulói jogviszonyban lévő diákok szociális segélyben részesülhetnek.

Szociális segély adható:

· szociális ösztöndíj fizetésére,

· szociális segély kifizetésére,

· étkezési hozzájárulás kifizetésére,

· rászoruló tanulók kedvezményes tankönyv, tanszer, hangszer ellátására illetve megvásárlására,

· hangszerhasználati díj mérsékelése,

· rászoruló tanulók iskolai kirándulás, csoportos iskolán kívüli múzeumi stb. látogatás illetve üdülési költségeihez való hozzájárulásra.

2. Azt a tanulót lehet szociális segélyben részesíteni, akit előzetes környezet-vizsgálat eredményeként, vagy a tanuló illetve törvényes képviselője írásbeli kérelme alapján az osztályfőnöke, zenetanára és az iskolai gyermekvédelmi felelős javasol.

3. A szociális célú összegek jogosultságáról és mértékéről az iskola igazgatója és helyettesei döntenek.

XI. Egyéb rendelkezések

1. Az egészségügyi felügyelet és ellátás rendje:

Az iskolában hetente egy alkalommal orvosi szolgálat működik. Az iskolaorvos rendelési ideje: péntek 8-12 óráig.

Tanévenként a kerületi Iskolafogászati rendelésen osztályonként történő vizsgálat és kezelés.

2. Tanítási időben a tanulói hivatalos ügyek intézése az iskolatitkári irodában történik a szünetekben. A nyári- és évközi tanítási szünetekben az iskola külön ügyeleti rend szerint tart nyitva. A szülők és a tanulók ügyeleti rendről a 467-0791 telefonon, valamint szünetek előtt az osztályfőnökökön keresztül szerezhetnek tudomást.

3. A tanulók, iskolai dolgozók a munkavédelmi, balesetvédelmi, tűzvédelmi szabályokat az iskolai SZMSZ mellékletében szereplő szabályzatokban leírt módon kötelesek érvényesíteni, megtartani. Ezeket a szabályzatokat minden tanév elején osztályfőnöki órán/szülői értekezleten a tanulókkal és a szülőkkel ismertetni kell, illetve az iskolában jól látható helyen ki kell függeszteni.

4. Amennyiben az intézmény bármely tanulójának vagy dolgozójának az iskola épületét vagy a benne tartózkodó személyek biztonságát fenyegető rendkívüli eseményekre utaló tény jut a tudomására köteles azt azonnal közölni az iskola igazgatójával, illetve valamely intézkedésre jogosult felelős vezetővel.

5. Az iskolai rendezvények rendjét az iskolai munkaterv foglalja össze.

Iskolai rendezvénynek minősül:

· iskolai ünnepélyek tanévnyitó, tanévzáró), koncertek, zenei előadások,

· nemzeti ünnepek (októbert 23., március 15.)

· október 6. nemzeti gyásznap;

· február 25. a kommunista diktatúra áldozataira emlékezés;

· április 16. a holokauszt áldozataira emlékezés;

· helyi rendezvények: Gólyabál, szalagavató-bál

· „Istvános”-nap

· iskolai tanulmányi kirándulások

· Nyílt nap

XII. Záró rendelkezések

1.) A házirend mellékletei:

· Munkavédelmi (baleset-elhárítási) szabályzat

· Tűzvédelmi szabályzat

· Hangszerhasználati díj szabályzata

· Térítési díj szabályzata

· 2004. évi LXXVII. sz. törvény alkalmazásán túl az iskolai tankönyvtámogatás jelenlegi rendje

2.) A házirend a kihirdetést követően 2009. október 1-én lép hatályba és visszavonásig érvényes.

3.) Az elfogadott házirendet nyilvánosságra kell hozni.

4.) A házirend elfogadását, módosítását követően egy-egy példányát a mellékleteivel együtt a diákönkormányzatnak és a szülői közösségnek át kell adni, az iskola könyvtárában el kell helyezni, valamint az iskola honlapján közzé kell tenni. E feladatokért az iskola igazgatója a felelős.

5.) A házirend egy példányát beiratkozáskor a tanulóknak és szülőknek át kell adni. A házirendnek tartalmaznia kell a mellékleteket is, és egységes szerkezetűnek kell lennie. E feladat megszervezése az intézményvezető feladata.

6.) A házirend módosítására bármely tanuló, pedagógus, dolgozó írásban tehet javaslatot a diákönkormányzatnál vagy az iskola igazgatójánál. Az így bejelentett javaslatról 30 napon belül a nevelőtestület dönt.
Egyetértés

A közoktatásról szóló módosított 1993. évi LXXIX. törvény 61 § (3) bekezdés b) pontja értelmében biztosított jogunknál fogva kijelentjük, hogy a Szent István Király Zeneművészeti Szakközépiskola és Alapfokú Művészetoktatási Intézet házirendjének tartalmával egyetértünk.

Budapest, 2009. szeptember 28.

Szülői közösség nevében:

…………………………………………….

elnök

Egyetértés

A közoktatásról szóló módosított 1993. évi LXXIX. törvény 61§ (3) bekezdés b) pontja értelmében biztosított jogunknál fogva kijelentjük, hogy a Szent István Király Zeneművészeti Szakközépiskola és Alapfokú Művészetoktatási Intézet házirendjének tartalmával egyetértünk.

Budapest, 2009. szeptember 28.

Diákönkormányzat nevében:

…………………………………………….

elnök

Budapest, 2009. október 19.


Záborszky Kálmán


igazgató

MUNKAVÉDELMI SZABÁLYZAT

I. A munkavédelmi szabályzat hatálya

1. Területi hatály:

Központi épület: 1145 Budapest, Columbus u. 11.

Kihelyezett tagiskolák: a kerületben

Az Alapfokú Művészetoktatási Intézmény kihelyezett tagiskoláiban, a befogadó iskolák munkavédelmi szabályzatai is működnek.

2. Személyi hatály:

A Munkavédelmi Szabályzat a Szent István Király Zeneművészeti Szakközépiskola és Alapfokú Művészetoktatási Intézmény valamennyi dolgozójára kiterjed:

· igazgatóra,
· igazgató-helyettesekre,
· zenetanárokra,
· szakszervezeti titkárra,
· iskolatitkárra,
· takarítóra, fűtőre,
· munkavédelmi vezetőre,
· növendékekre.
3. Időbeli hatály:

Ez a Munkavédelmi Szabályzat visszavonásig érvényes. Rendszeres felülvizsgálatára évente kerül sor.

II. Munkavédelmi ügyrend

1. A munkavédelmi szervezet vezetői:

a) Munkavédelmi vezető jog- és feladatköre: 

· Intézményi Munkavédelmi Szabályzat elkészítése, módosítások, kiegészítések eszközlője.

· A dolgozók munkavédelmi oktatási, Munkavédelmi és Munkavédelmi oktatási napló vezetése.

· Munkavédelmi szemlék lebonyolítása, jegyzőkönyvezése, szemléken feltárt hiányosságok megszüntetésének intézése, ellenőrzése, karbantartások, javítások ellenőrzése.

· Balesetek kivizsgálásában részvétel, baleseti jelentések, jegyzőkönyvek, nyilvántartások elkészítése.

· Intézményben és tagiskolákban a munkavédelmi előírások betartásának ellenőrzése.

b) Igazgató jog- és feladatköre:

· Biztosítja a munkavégzéshez szükséges egészséges és biztonságos feltételeket.

· Gondoskodik az intézmény munkavédelmi feladatainak felelőseiről, megbízottjairól, ellenőrzi tevékenységüket.

· Dönt új létesítmény, gép, eszköz használatbavételéről, üzembe helyezéséről.

· Gyakorolja a felelősségre vonási jogot.

· Részt vesz a balesetek kivizsgálásában.

· Szabályozza a tanulók foglalkoztatását.

c) Igazgatóhelyettes jog- és feladatköre:

· Gondoskodik az egyéni védőfelszerelések beszerzéséről, nyilvántartja azokat.

· Részese a munkavédelmi munkának, ellenőrzésben, jelentésben, kivizsgálásban, intézkedésben.

d) Iskolatitkár jog- és feladatköre:

· Nyilvántartja a dolgozók orvosi vizsgálatait.

· Ellátja a tűzvédelmi felelős funkcióit.

· A munkavédelmi levelezéseket a postakönyvben regisztrálja.

2. A munkavédelmi szervezet tagjai:

· A munkavédelemben az Intézmény minden dolgozója részt vesz, veszélyeket azonnal jelenti, hiányosságokról beszámol, a kihelyezett iskolák igazgatóival kapcsolatot tart. A zenetanárok maguk is javítják munkakörülményeiket, növendékeik egészségét óvják.

· A dolgozók munkavédelmi észrevételeit, javaslatait, újításait a munkavédelmi vezetőség figyelembe veszi és elbírálja.

III. Az alkalmazás munkavédelmi feltételei

1. Orvosi vizsgálatok:

· Tanévkezdéskor valamennyi dolgozó köteles leadni tüdőszűrő vizsgálati lapját.
· A tanárok nyilvántartják növendékeik betegségeik okozta hiányzását, órán csak egészséges gyerekkel foglalkozhatnak, aki igazolta mulasztását.
2. Pályaalkalmassági vizsgálatok:

Az igazgató, mint személyi vezető dönt a belépő dolgozók pályaalkalmasságáról, fizikai munkáról: (a 4/1983. (III. 16.) EüM sz. rendelettel módosított 4/1981. (EüM sz. rendelet és a 8/1982 (VIII. 13.) EüM sz. rendelet)
IV. Munkavédelmi oktatás

1. Vizsgára kötelezettek:

· igazgató, igazgató-helyettes,

· munkavédelmi vezető

2. Munkavédelmi képzés, továbbképzés, elméleti és gyakorlati oktatás:

a) Rendszeresen ismétlődő oktatás:

Az intézmény dolgozói évente, tanévkezdéskor munkavédelmi oktatásban részesülnek. Ezen ismertetni kell az új munkavédelmi rendelkezéseket. Az oktatáson való részvétel mindenki számára kötelező. A hiányzók oktatását pótolni kell.

b) Újonnan belépők oktatása:

Az intézménybe újonnan belépő és visszatérő, ismét munkába álló (hat hónapot meghaladó távollét esetén) dolgozókat a munkába állástól számított 6 napon belül a munkavédelmi vezető balesetvédelmi és munkavédelmi alapoktatásban részesíti.

c) Rendkívüli oktatás:

· Baleset esetén, veszélyes gépek, eszközök használatba vétele előtt rendkívüli, külön munkavédelmi oktatást kell tartani.

· Az intézmény területén más gazdálkodó szervezet állományába tartozó dolgozók karbantartási, felújítási és egyéb munkát végzők foglalkoztatása előtt az intézmény munkavédelmi előírásait oktatás keretében velük ismertetni kell.

d) Tanulók oktatása:

A pedagógus köteles növendékeit oktatásban részesíteni: egészségügyi, közlekedési, biztonsági, viselkedési normáknak megfelelően, tanulások védelme érdekében.

e) Oktatást végzők:

Munkavédelmi oktatást, vizsgáztatást munkavédelemből vizsgázott személyek tehetnek.

f) Oktatások nyilvántartása:

Munkavédelemről a munkavédelmi vezető a munkavédelmi naplóban nyilvántartást vezet.

g) A dolgozók:

Munkavédelmi oktatás alkalmával szerzett ismeretek elsajátításáról évente a munkavédelmi vezető meggyőződik.

h) Szakmai továbbképzés:

Képzésre, továbbképzésre, munkavédelmi vizsgára lehetőséget, a felkészülésre időt kell teremteni.

i) Elsősegélynyújtás:

· Elsősegélynyújtó doboz az irodában és portán van elhelyezve.

· Tagiskolában az ottani elsősegélynyújtó helyet vesszük igénybe.

V. Egyéni védőfelszerelések, tisztálkodási eszközök

1. Védőfelszerelések biztosítása:

a) Takarítói munkakörben munkaruha, gumikesztyű biztosítása.

b) Hivatalsegéd részére védőköpeny, esőkabát juttatás.

c. Fűtőt el kell látni védőruhával, 1 pár bakanccsal, 1 pár ipari védőkesztyűvel, továbbá 1 pár ipari védőkesztyűvel, továbbá 1 doboz 25 dkg kézmosóporral, 10 dkg szappannal.

2. Védőital:

Védőitalra jogosító munkakör az intézményben nincs.

3. Tisztító és tisztálkodási eszközök szerek:
Takarítási munkakörhöz az adott személy által takarított terület igényéhez igazodva.

4. Megrendelés, beszerzés, nyilvántartás, kiadás, tisztítás, felülvizsgálata:

· Az egyéni védőfelszerelések és tisztálkodási eszközök, szerek, megrendelése negyedévenként történik.

· A tisztálkodási eszközök /törölköző/ cseréje szükség szerint, tisztálkodási szerek /szappan, stb./ cseréje folyamatos, munkaruhák, védőruhák tisztítása hetente szükséges.

· Ivóvíz, mosdó, mellékhelyiségek minden tanítási helyünkön rendelkezésre áll, takarításuk naponta történik.

· Egyéni védőfelszerelések, tisztító és tisztálkodási eszközök, szerek ellenőrzése folyamatos.

VI. Munkavégzéssel kapcsolatos rendelkezések

1. Általános magatartási szabályok:

a) Biztonsági követelmények:

1. Az intézmény dolgozói kötelesek munkahelyükön biztonságos munkavégzésre alkalmas munkavégzésre alkalmas állapotban megjelenni.

2. Az oktatás közben észlelt veszélyt jelentő rendellenességet a dolgozó, illetve a tanuló köteles azonnal megszüntetni, a munkát abbahagyni, az igazgatótól, vagy munkavédelmi vezetőtől intézkedést kérni.

3. Balesetet, sérülést, rosszullétet és azt okozó körülményt a dolgozó köteles azonnal telefonon jelenteni a közvetlen felettesének, munkavédelmi vezetőjének, a tanuló tanárának.

4. Elektromos készüléket, berendezést csak szakképzett villanyszerelő javíthat.

5. Foglalkozási és tanulói baleset esetén a baleset kivizsgálásáig a munkahelyi helyszínt változatlan állapotban kell hagyni. Ellenőrzését a munkavédelmi vezető és az igazgató végzi.

6. Áramütés, mérgezés, feltehetően belső sérülés esetén orvost kell hívni.

7. Rosszul lett gyermeket haza kell kísérni, kísértetni, vagy szüleit értesíteni.

8. Növendék tanteremben felügyelet nélkül hosszabb ideig nem tartózkodhat.

9. Intézménybe látogatók számára is biztosítani kell a munkavédelem feltételeit.

10. Hangszereket tanítás előtt minden alkalommal meg kell vizsgálni. Tanítást csak kifogástalan állapotban lévő hangszerekkel szabad megkezdeni.

b) Korlátozások:

1. Az intézményben munkaidő előtt és alatt szeszes ital fogyasztása tilos!

2. Az oktatási helységben, tanítás közben dohányozni tilos!

3. Beteg tanulót, dolgozót foglalkoztatni nem szabad.

4. A növendékek dohányzása az intézmény területén nem meg engedett.

2. Munkaidő beosztás:

Az intézményben kétműszakos munka folyik, a tanítás, illetve foglalkozás reggel 700 - 2100 óráig. Délelőtt közismereti képzés, du. szakiskolai szakmai képzés és zenekari gyakorlatok formájában. Az igazgató, igazgató-helyettes, zeneiskola központi épületében, az irodában, telefonon reggeltől - estig elérhetőek. Munkavédelmi vezető és felelős, sürgősség, veszély esetén telefonon elérhetőek, szükség esetén személyesen meg tudnak jelenni, intézkedés szempontjából.

3. Intézményen kívüli munka:

Az intézmény területén kívül végzett munka alkalmával, az adott munkahelyre vonatkozó munkavédelmi előírásokat is be kell tartani. A kihelyezett tagozaton dolgozókat az ottani magatartási szabályokról tájékoztatni kell.
Kiküldetésben (hangverseny, felvételi, értekezlet, tanfolyam, társadalmi munka) a tanár és növendéke köteles a veszélyhelyzetet elkerülni.
4. Más gazdálkodó szervezet dolgozói:

Más gazdálkodó szervezet dolgozóinak munkájáról az intézményben, biztonságos munkafeltételeik biztosításával tudomást kell szerezni, tevékenységüket koordinálni kell.
Az iskola létesítményeiben más vállalat dolgozói munkát kizárólag csak az igazgató, vagy helyettese engedélyével végezhetnek.
5. Veszélyes munkahelyek jegyzéke:

Az intézményben veszélyes (fertőzés-, tűz-, robbanás-, áramütés-, sugár-, mérgezésveszély) helység nincs.
6. Társadalmi munka:

a) Szervezett társadalmi munkának az minősül, amelyre az intézménnyel (vagy az intézmény tevékenységével) összefüggésben az igazgató, vagy helyettes, illetve az SzB titkára engedélyt, vagy utasítást adott. (pl. tanfolyami, vagy értekezleti részvétel, tanuló kísérése, hangversenyre).
b) Az intézményben olyan munkafolyamatok nincsenek, melyeket egyedül végezni nem szabad, ezek nőkre és fiatalkorúakra nem veszélyesek.
7. Próbaüzem és rendje:

Az intézményben és tagiskolákban végzett munka, tanári beosztás, iskola-tanítási idő, tanítási helység, kijelölése, annak megközelítése, a tanév elején próba alá kerül. Ezek rendjének megállapítása, kialakítása, hosszú évek tapasztalata alapján történik. Amennyiben a tanításokat valami a helyszíneken zavarná (pl. átépítés, korszerűsítés, zaj, fény és levegőhiány) az iskola vezetősége intézkedik.

8. Az elsősegélynyújtás rendje:

Az elsősegélynyújtáshoz szükséges eszközök, gyógyszerek folyamatos biztosításának felelőse a munkavédelmi vezető.

Az elsősegélynyújtó doboz állandóan tanár általi elérhető helyen van. 

VII. Munkavédelmi eljárások rendje az iskola dolgozói és tanulói számára

1. Építmények, épületek üzembe helyezése:

a) Új épület, építmény létesítése, létesítési folyamatok meghatározása adatszolgáltatási és értékesítési kötelezettséggel járnak. Végrehajtásukról a kivitelező és beruházó vezető felel. Új építmény létesítésekor a tervezés, építés során az igazgató, helyettes, munkavédelmi vezető köteles figyelemmel kísérni és észrevételeivel segíteni a munkavédelmi követelmények megtartását.

b) Kisebb átépítések, berendezések üzembe helyezését az igazgató engedélyezheti.

c) Az intézményhez tartozó építmény kivitelezéséről az intézmény szakszervezeti szervét és a kerületi illetékes munkavédelmi felügyelőt értesíteni kell.

2. Technológiai, műveleti utasítások:

Az intézmény működését, irodai és tanítási munkáit, személyi, műszaki-technikai, technológiáit az igazgató szabályozza, felelőseit kijelöli.

3. Karbantartási utasítások:

· Az intézményben végzendő, szükséges karbantartásokról tervet kell készíteni. Ezeket az igazgató és helyettese hagyja jóvá. Nyilvántartásukat a kerületi GAMESZ végzi.

· Karbantartásra kijelölt eszközök javítási sorrendjében a biztonsági szempontoknak kell érvényesülni.

· Az elvégzett munka minőségét az intézmény munkavédelmi vezetője ellenőrzi, észrevételeit továbbítja az intézmény vezetőjének, illetve az ellenőrző szervezeteknek.

4. Rendkívüli események:

· Rendkívüli események alkalmával a riasztáshoz a központi épület csengőjét kell használni, a tagiskolákban a kolompot kell igénybe venni.

· Tűz esetén az intézmény Tűzvédelmi Szabályzata és riasztása, mentési és közlekedési rendje lép életbe.

· A mentésben elsődleges az életmentés és vagyonvédelem.

· Betörés, lopás esetén a kerületi rendőrséget kell hívni, az eltűnt tárgyakról listát kell készíteni.

5. Termelő eszközök:

· Az intézményben termelő eszközök nincsenek.

· Az intézményben működő villanyberendezést, időszakos felülvizsgálat alá kell vonni, üzemeltetésükkor szakember minősítését kell kérni.

· Az intézmény részére vásárolt eszközök alkalmával csak jogszabály által minősített árút veszünk át, ezekért a beszerzők felelősek. Hangszerek vásárlásakor kikérjük a szaktanárok véleményét, vizsgálatát.

6. Munkavédelmi ellenőrzés:

a) Munkavédelmi szemle:

· Az intézmény igazgatója évente egyszer, a tanév megkezdése előtt az egész intézményre kiterjedő szemle keretében vizsgálja, az egészséges és biztonságos munkavégzés, az oktatás feltételeit, a munkavédelmi előírások, határozatok végrehajtását.

· A zeneiskolában évente két szemlét kell tartani, tanévkezdéskor és félévkor, szeptemberben és júniusban.

· A szemlén részt vesznek: intézményvezető, munkavédelmi vezető, a tagiskolában tanító zenetanár.

· Minden szemléről jegyzőkönyvet kell készíteni, ennek tartalmi követelményei vannak: Előző szemle intézkedései, abból mit végeztek el, jelenlegi szemle hiányosságai, intézkedései, határozatai, határidők, felelősök kijelölésével.

· A jegyzőkönyvet továbbítani kell az érdekelt szerveknek: Önkormányzat, Szakszervezet.
· A szemle szempontjai a következők:

· Biztonságos munkavégzésre vonatkozó szabályok,

· munkavédelmi rendelkezések érvényesülésének ellenőrzése,

· üzembe helyezések, gépek, berendezések időszakos vizsgálatának megtörténte, tárgyi feltételek, védőfelszerelések, tisztálkodási eszközök, szerek használata, építmények műszaki állapota, rend, tisztaság, világítás, hőmérséklet, szellőztetés követelményei, balesetek okainak feltárása, megelőző intézkedések foganatosítása.

· Rendkívüli szemlét kell tartani, rendkívüli körülmény, baleset, egészségre, vagy testi épségre veszélyes esemény bejelentése következtében.

· Az intézmény technikai, műszaki, villamos-berendezési, érintésvédelmi, fűtési felülvizsgálatát, időszakosan az előírások alapján, kezdeményezni kell. A befogadó iskoláknál a helyet adó iskola teszi ezt.

b) Műszeres vizsgálatok:

A munkavédelmi vezető műszeres vizsgálatot kezdeményezhet, ha a munkahelyek állapota, jellemző környezeti paraméterei (zaj, világítás, hőmérséklet, szennyeződés) nem megfelelőek és megváltoztatásuk jelentős anyagi kihatással párosulnának.

c) Kéziszerszámok ellenőrzése:

Munkaeszközök (fűnyíró, porszívó), taneszközök (magnó, lemezjátszó, hangszer) biztonságos állapotáért a velük dolgozók felelősek.

d) Alkoholszondás ellenőrzések:

Alkohol hatása alatt álló, illetőleg vizsgálatát megtagadó dolgozót, a munkavégzéstől el kell tiltani.

Az eltiltás idejére munkabért nem kap. Szükség esetén az intézmény területéről is eltávolítható.

e) Rendkívüli ellenőrzések: 

Előzetes bejelentés nélkül, szúrópróba alapján is meggyőződhet az intézmény vezetője, felügyelője, hogy a szemle szempontjai kielégítőek- e, intézkedései megoldottak- e. 

7. Balesetek bejelentése, nyilvántartása, kivizsgálása:

a) Bejelentés:

· Minden balesetet és azt okozó körülményt intézményen kívül: munkába jövet, munkából menet közben, intézményben, továbbá minden olyan helyzetet, ami balesetet okozott volna, be kell jelenteni, azonnal az intézmény vezetőjének, munkavédelmi felelősének a legközelebb eső iskolai, vagy utcai telefonból.
· Keresőképtelenséget, foglalkozási és gyógyulást igénylő tanulói baleseteket a munkáltató köteles 24 órán belül írásban jelenteni, a kivizsgált tények és adatok alapján minden sérültről külön, jegyzőkönyv alapján, a Baleseti naplóval és a Baleseti nyilvántartással megegyező adatokkal jelenteni kell.
· Súlyos balesetek esetén (halál, kettőnél több sérült, életveszélyes csonkulás, érzékszerv vesztése, bénulás, torzulás, elmezavar) a munkáltató köteles telefonon, telexen, vagy táviratilag azonnal jelenteni:
· a bejelentő munkáltató nevét, címét,

· a jelentés időpontját,

· a jelentést adó nevét, munkahelyét, foglalkozását,

· telefonszámát,

· a sérültek adatait (név, lakcím, munkakör, családi állapot, gyermekek száma)

· baleset minősítése, körülménye, helyszíne, bekövetkezésének időpontja,

· elhárítás, mentés érdekében tett intézkedések tartalmával a következő helyszíneken:

· kerületi rendőrkapitányságnak,

· kerületi munkavédelmi felelősnek,

· érdekképviseleti szervnek,

· ágazati minisztériumnak, tanuló esetén a Művelődésügyi Minisztériumnak.

· A jelentést írásban 72 órán belül meg kell ismételni, amennyiben az adatok teljes köre nem állt a rendelkezésre a bejelentéskor.
· A bejelentés rendje: a tanuló tanárnak, a tanár a felettesének, igazgatónak, munkavédelmi vezetőnek jelent. A jelentések továbbításáért az érdekelt szervek felé a munkavédelmi vezető a felelős.
b) Nyilvántartás:

A baleseteket a munkavédelmi vezető tartja nyilván:

· baleseti naplóban,

· baleseti jegyzőkönyveken (foglalkozási, tanulói, nem üzemi) 

· baleseti nyilvántartásokon (havonta lezárva),

· intézményi táppénzes nyilvántartásban,

· negyedéves baleseti jelentéseken (szakszervezet részére),

· éves baleseti jelentésben (decemberben).

Az adatszolgáltatásért a munkavédelmi vezető a felelős.

c) Kivizsgálás

· A munkáltató minden tudomására jutott balesetet köteles kivizsgálni.   

· A balesete vizsgáló bizottság tagjai:

· munkavédelmi vezető,

· érdekképviseleti szerv vezetője,

· tanuló esetén iskola képviselője,

· Az azonnal bejelentésre kötelezett baleseteket az intézményvezető, a munkavédelmi vezető és a munkavédelmi felügyelő együttesen vizsgálják ki.

· Egyéb kivizsgálandó baleseteket az intézmény vezetője által esetenként megbízott dolgozók vizsgálják ki. A kivizsgálásban azonban nem vehet részt a sérült közvetlen vezetője, illetve tanuló esetén a felügyeletet ellátó pedagógus.

· A kivizsgálás során meg kell állapítani a baleset okait, összefüggéseit, részleteiben (tanuk, jegyzőkönyv, helyszínrajz, fénykép) alkalmas legyen a tényállás bizonyítására, meg kell határozni a hasonló balesetek megelőzésére alkalmas intézkedéseket, végrehatásért felelős személyeket.

· A kivizsgálásért a bizottság együtt felel, bármely eltérő véleményt írásban rögzíteni kell.

· A kivizsgálásig a helyszín érintetlen maradjon, a változtatáshoz, munka folytatásához a kivizsgálást vezető engedélye szükséges.

· Közvetlenül veszélyeztető helyzetet, személyi sérülést nem okozó rendkívüli eseményt, körülményt is ki kell vizsgálni.

d) Jegyzőkönyvezés:

· A jegyzőkönyvezés a munkavédelmi vezető feladata.

· Foglalkozási baleseti jegyzőkönyv esetén (pl. munkaközben, társadalmi munka, látogatás, társadalmi biztosítási ellátás, közlekedés, étkezés, munkával összefüggő tevékenység közbeni baleset alkalmával)  7 (hét) példányban készül:

· 1 példány XIV. Okt. és Műv. Osztály munkavédelmi felelősének.

· 1 példány OMP Főv. Munkavédelmi Felügyelőségének,

· 1 példány Műv. Szakszervezetek Szövetsége Munkavéd. Csoportjának.

· 2 példány Zuglói GESZ-nek.

· 1 példány Munkáltató irattárának (munkavéd. vezetőnél).

· 1 példány Sérültnek.

Jegyzőkönyv küldéséről a 3/1987. /XI.4./ NE rendelet 10 §-a /Műk.18./ rendelkezik.

· Tanulói baleseti jegyzőkönyv esetén:

(pl. oktatásra menet és jövet, iskola területén, iskolai foglalkozásokon, rendezvényen, hangversenyen történt baleset alkalmával) 6 (hat) példányban készül:

· 1 példány XIV. Okt. és Műv. Osztály munkavédelmi felelősének.

· 2 példány OMP Főv. Munkavédelmi Felügyelőségének,

· 1 példány Műv. Szakszervezetek Szövetsége Munkavéd. Csoportjának.

· 1 példány Iskola irattárának (munkavéd. vezetőnél).

· 1 példány Sérültnek.

· Nem üzemi baleseti jegyzőkönyv esetén:

(pl. ittasság, engedély nélkül végzett munka, rendbontás, munkába nem a legrövidebb idő alatt történő közlekedés, szándékosság miatti sérüléskor)  6 (hat) példányban készül:

· 1 példány XIV. Okt. és Műv. Osztály munkavédelmi felelősének.

· 1 példány OMP Főv. Munkavédelmi Felügyelőségének,

· 1 példány Műv. Szakszervezetek Szövetsége Munkavéd. Csoportjának.

· 1 példány Munkáltató irattárának (munkavéd. vezetőnél).

· 1 példány Sérültnek.

· 1 példány Zuglói GESZ-nek.

· Ha a balesetek eredete vitás, a vita eldöntése a Budapest Társadalombiztosítási Igazgatóság T.T. állásfoglalása irányadó. Eltérő megállapításokat, indok, bizonyíték alapján írásban csatolni kell.
e) Jelentések:

· A jelentések a munkavédelmi vezető feladata.

· Éves baleseti összesítő jelentést a kerületi munkavédelmi felelősének kell küldeni.

8. Kártérítés:

· A balesetet szenvedő dolgozót baleseti táppénz illeti meg.

· A pedagógust ért károk megtérítése céljából a munkavédelmi vezető 15 napon belül köteles a sérültet felhívni (Halál esetén hozzátartozót kell értesíteni) kárigény előterjesztésre. Amennyiben 60 napon belül kárigény bejelentése a „Kárigény bejelentő” nyomtatványon nem érkezik, a kárt a meglévő iratokból kell megállapítani és az ügyet hivatalosan le kell zárni.

· A dolgozók épségének és testi épségének sérelméből eredő károk megtérítését a 26/1980. (XII. 20.) MÜM sz. rendelet szabályozza.

9. Magángépjárművek hivatalos célra történő használata:

· A dolgozó magángépjárművét hivatalos célra az intézmény vezetőjének engedélyével teheti.

· Személyek, eszközök szállítása hivatalos céllal magángépjárművek esetében meg kell, hogy feleljenek a biztonsági munkavédelmi feltételeknek.
10. Munkavédelmi jogszabályok, szabályok:

· Munkavédelmi jogszabályok, szabályok, rendeletek, figyelemmel kísérése, a közlönyök tanulmányozása, a munkavédelmi vezető feladata.

· Az intézményhez érkező hivatalos közlönyökben, levelekben található munkavédelmi jogszabályokra, közleményeke, az intézmény vezetője köteles felhívni a munkavédelmi vezető figyelmét.
11. Munkavédelmi agitáció és propaganda:

· Az intézményre vonatkozó munkavédelmi szabályokat propaganda-anyagokat rendszeresen be kell szerezni. Beszerzés a munkavédelmi vezető feladata.

· Az intézmény MVSZ-t az intézmény szervezeti és működési szabályzatával összhangban állítottam össze.
A munkavédelmi Szabályzatot minden vezető részére biztosítani kell és minden dolgozó részére hozzáférhetővé kell tenni.
A tankönyvi támogatás szétosztásának szempontjai:

1. az osztályfőnökök és a DÖK vezetői a tanulók szociális helyzetét mérlegelve döntenek a támogatás szétosztásának mértékéről. (100%; 75%; 50%)

2. 100% azt a tanulót illeti meg, akinek szülei meghaltak, súlyosan betegek, munkanélküliek, 3-nál több kiskorú testvére van; illetve egyéb súlyosan hátrányos körülmények között él illetve ha a család anyagi gondokkal küszködik.

3. 50% esetében ha csonka családban él, alacsony átlagjövedelemmel rendelkeznek; váratlan anyagi kiadásaik merülnek fel; 3 kiskorú testvére van.

4. 25% a pillanatnyi anyagi problémákkal küszködők segítségére szolgál.

5. 50%-os támogatás illeti meg továbbá valamennyi I. osztályos tanulót, akik a legmagasabb árat fizetik a tankönyvekért.

6. A támogatott tanulók listáját és a támogatás mértékét a DÖK és az Iskolaszék elé terjesztjük véleményezésre és egyeztetési jogának gyakorlására.

7. A tankönyvtámogatás kivitelezését célszerű oly módon megszervezni, hogy a támogatásban részesülő tanulók már a tankönyvek átvételekor történő kifizetésnél rendelkezzenek az őket megillető támogatás hányadát kitevő összeggel.

